kardosdrur/scandi-wiki huggingface dataset:
Lerner

Lerner (,  "lærende"):
 (Avraham) "Abba" (Ptachya) Lerner,  (1903, Bessarabien  1982, Tallahassee), en amerikansk økonom 
 Alan Jay Lerner (1918, New York City  1986, New York), en amerikansk musicalforfatter
 (Avinoam) "Avi" Lerner (1947, Haifa), en israelsk filmproducer 
 Gad (Eitan) Lerner,  (* 1954) 
 Irving Lerner (1909, New York  1976), en amerikansk filminstruktør 
 Jaime Lerner, en brasiliansk arkitekt, byplanlægger og en politiker 
 Konstantin (Zajvelevič) Lerner,  (1950, Odessa  2011, Herzlia), en ukrainsk skak stormester
 Michael Lerner (º  1941), en amerikansk skuespiller
 Randolph "Randy" D(avid). Lerner (º  1962, Brooklyn), en amerikansk fodbold manager 
 Salomón Lerner (Ghitis) (º  1946, Lima), en peruviansk politiker

Se også 
 Lehrmann, Lehrman, Lerman
 Lehrer (Lerer)

Tyske efternavne
Jødiske efternavne
Erhvervsmæssige efternavne
Hebraiske ord og vendinger
Citronfromage

Citronfromage er en dessert, der har citronsaft som sin vigtigste smagsingrediens. Retten er oprindelig udviklet i Piemonte-området i Norditalien, hvor den benævnes Panna cotta al limone (omtrent = "flødebudding med citron").

Se også

 Citron
 Fromage
 Budding

Desserter
it:Budino#La famiglia dei bavaresi
Kardzjali

Kardzjali er en by i det sydlige Bulgarien, med et indbyggertal (pr. 2005) på cirka 63.000. Byen er hovedstad i Kardzjali-provinsen, og ligger midt i Rhodope-bjergene.

Kilder og henvisninger

Byer i Bulgarien
Silistra

Silistra er en by i det nordøstlige Bulgarien, med et indbyggertal (pr. 2009) på cirka 40.000. Byen er hovedstad i Silistra-provinsen, og ligger ved bredden af Donau, der også danner grænsen til nabolandet Rumænien.

Byer i Bulgarien
Montana (Bulgarien)

Montana er en by i det nordvestlige Bulgarien, med et indbyggertal (pr. 2005) på cirka 55.000. Byen er hovedstad i Montana-provinsen, og ligger ved bredden af floden Ogosta.

Byer i Bulgarien
Lovetj

Lovetj er en by i det nordlige Bulgarien, med et indbyggertal (pr. 2008) på cirka 52.000. Byen er hovedstad i Lovetj-provinsen, og ligger ved bredden af floden Osam.

Byer i Bulgarien
Dagorath

Dagorath var en russisk trommeslager som er bedst kendt for at have været trommeslager i BlazeBirth Hall-bandet Forest såvel som i sit eget obskure black metal-projekt Rundagor. Han forlod den russiske black metal-scene da Forest begyndte at fokusere mere på nazistiske ideologier i 1998, og blev angiveligt senere myrdet af sine tidligere bandkolleger fra Forest.

I omslaget til split-albummet Hammerkrieg står, at "Rundagor ophørte med at eksistere på grund af Dagoraths forræderi og BlazeBirth Hall's hævn" samt at den "terrorkampagne" som de tilbageværende Forest-medlemmer drev mod ham gjorde at Dagorath flygtede fra byen, og at ingen i øjeblikket ved hvor han er.

Diskografi

Med Rundagor 
 1996: Elements of Warmonger (demo)
 1996: Stronghold of Ruins
 2004: Hammerkrieg (split med Branikald, Forest, Nitberg og Raven Dark)

Fodnoter 

Trommeslagere fra Rusland
Black metal-musikere
Tjek fødsels- og dødsår
Altdorf (Niederbayern)

Altdorf er en købstad (markt) i Landkreis Landshut, i regierungsbezirk Niederbayern i den tyske delstat Bayern.

Altdorf er nærmest en forstad til Landshut som den ligger umiddelbart nord for, og næsten sammenvokset med. I kommunen ligger bydelene og landsbyerne Eugenbach, Pfettrach, Gstaudach, Ostergaden, Oed, Ried, Aich og Ganslberg.

Den nuværende kommune blev dannet i 1971 ved en sammenlægning af kommunerne Altdorf, Eugenbach og Pfettrach.

Traffik 
Altdorf ligger ved Bundesautobahn A 92.

10 km vest for Altdorf ligger en flyveplads: Ellermühle .

Jernbanen Landshut–Rottenburg der åbnede i 1900 fører gennem kommunen, men i 1974 nedlagde man persontrafikken , og i 1998 blev også godstransporten indstillet. En lokal forening arbejder på at oprette en museumsjernbane på strækningen.

Eksterne henvisninger 

 Hochwasserschutz des Wasserwirtschaftsamtes Landshut für den Markt Altdorf
Frederik Christian 1. af Slesvig-Holsten-Sønderborg-Augustenborg

Frederik Christian 1. af Slesvig-Holsten-Sønderborg-Augustenborg (6. april 1721 – 14. november 1794 på Augustenborg), var en sønderjysk hertug af den oldenborgske slægt.

Levned 

Frederik Christian var søn af hertug Christian August og hertuginde Frederikke Louise (født komtesse Danneskiold-Samsøe). Han indtrådte i den danske hær, blev 1721 kaptajn og 1742 oberstløjtnant, købte to år senere et regiment, blev 1754 generalmajor, 1758 generalløjtnant og 1761 general.

Ved faderens død 1754 arvede han godserne på Als og i Sundeved, som blandt andet omfattede Augustenborg, Rumohrsgaard, Gråsten, mens Gammelgaard, Sønderborg Ladegård og Rønhave hjemfaldt til kronen. Han måtte tillige overtage en meget betydelig gæld, og hans stærke klager herover bragte kongen til først at bevilge ham en livsvarig pension på 6000 rigsdaler, dernæst til atter at afstå Gammelgaard og at overtage en betydelig del af hans gæld. Det kom dernæst til aftaler om en overdragelse af arveretten til Plön og Glücksborg til kongen, mod at Frederik Christian 1764 fik Sønderborg Slot med ladegården, Rønhave, Kegenæsgaard og Majbølgaard, samt at pensionen bortfaldt. Ligeledes fik han visse skattelettelser, mens derimod forsøget på at fastholde embedet som guvernør på Als i slægten mislykkedes. Man frygtede at skabe en stilling, som kunne ligne en regerende hertugs. Frederik Christian blev 1749 Hvid Ridder og senere Elefantridder.

Han havde 1762 ægtet Charlotte Amalie Vilhelmine, datter af den sidste hertug af Plön, Frederik Carl. Hun døde allerede 1770. Frederik Christian døde i 1794 og blev efterfulgt som hertug af sin søn Frederik Christian.

Ægteskab og børn 
Frederik Christian giftede sig den 26. maj 1762 i Reinfeld i Holsten med Prinsesse Charlotte Amalie Vilhelmine af Slesvig-Holsten-Sønderborg-Plön, der var datter af Hertug Frederik Carl af Slesvig-Holsten-Sønderborg-Plön i hans ægteskab med Christine Ermegaard Reventlow. Hun døde 11. oktober 1770. Frederik Christian og Charlotte Amalie Vilhelmine fik syv børn:

Gengivelser 
 Portrætmaleri af Carl Gustaf Pilo (1744, Gisselfeld), varieret gentagelse heraf
 Portrætmaleri af Peder Als (1750, Det Nationalhistoriske Museum på Frederiksborg Slot)
 Malet til hest af C.A. Lorentzen (sammesteds)
 Malet i Dannebrogordenens ordensdragt (forhen Primkenau)

Kilder

Eksterne links 

 Die Herzöge von Augustenburg  på Gesellschaft für Schleswig-Holsteinische Geschichte's hjemmeside 

Hertuger af Augustenborg
Generaler fra Danmark
Riddere af Dannebrog (1671-1808)
Danskere i 1700-tallet
Personer i Dansk Biografisk Leksikon
Christian August 1. af Slesvig-Holsten-Sønderborg-Augustenborg

Christian August 1. af Slesvig-Holsten-Sønderborg-Augustenborg (4. august 1696 – 20. januar 1754, var en sønderjysk hertug ud af den oldenborgske slægt.

Biografi 

Christian August blev født den  på Augustenborg Slot som den ældste søn af hertug Frederik Vilhelm af Slesvig-Holsten-Sønderborg-Augustenborg og hertuginde Sophie Amalie (født komtesse Ahlefeldt). 

Christan August tiltrådte som 18-årig ved faderens død 1714 besiddelsen af Augustenborg Slot med avlsgård, Rumohrsgaard på Als og Avnbølgaard i Sundeved. Han ægtede 21. juli 1720 Frederikke Louise Danneskiold-Samsøe, datter af Christian Gyldenløve og Charlotte Amalie Danneskiold-Laurvig. Året efter mødte han til hyldingen på Gottorp Slot og aflagde her den bekendte ed til kong Frederik 4. og hans efterfølgere efter kongeloven. Han blev ved denne lejlighed Ridder af Elefanten og i december samme år general. 

I året 1725 købte han på auktion efter sin fætter greve Frederik Ahlefeldt slottet i Gråsten med gårdene Fiskebæk og Kiding, hvortil senere kom Aarup og Kjelstrup. Af disse godser oprettede hans hustru, for hvis penge de var købt, et fideikommis. 30. december 1730 overdrog kong Christian 6. hertugen på livstid det betydelige gods Gammelgaard på Als, og 1732 fik han bestalling som amtmand på Als med titel af guvernør. 

Christian August døde 57 år gammel den 20. januar 1754 på Augustenborg Slot, 10 år efter sin hustru. Han blev begravet i Gravkapellet på Sønderborg Slot. Christian August blev efterfulgt som hertug af sin ældste søn Frederik Christian.

Ægteskab og børn 
Christian August giftede sig den 21. juli 1720 i Kalundborg med Frederikke Louise Danneskiold-Samsøe, der var datter af Christian Gyldenløve i hans ægteskab med Charlotte Amalie Danneskiold-Laurvig. Hun døde 2. december 1744. Christian August og Frederikke Louise fik 8 børn:

Litteratur

Eksterne links 

 Hans den Yngres efterkommere
 Die Herzöge von Augustenburg på Gesellschaft für Schleswig-Holsteinische Geschichte's hjemmeside 

Hertuger af Augustenborg
Amtmænd fra Slesvig
Danskere i 1700-tallet
Riddere af Dannebrog (1671-1808)
Personer i Dansk Biografisk Leksikon
SDC San Antonio

Sociedad Deportiva Cultural San Antonio er en håndboldklub, der til daglig spiller i den spanske håndboldliga, Liga ASOBAL. Klubbens hjemmebane er Pabellón Universitario de Navarra i Pamplona.

Meritter 
 Liga ASOBAL
 Vindere: 2001-02, 2004-05
 Sølvvindere: 1997-98, 1999-00
 Copa del Rey
 Vindere: 1998-99, 2000-01
 Tabende finalist: 1997-98
 Supercopa ASOBAL
 Vindere: 2001-02, 2002-03, 2004-05
 Tabende finalist: 1999-00
 Cup-Winners Cup
 Vindere: 1999-00, 2003-04
 EHF Champions League
 Vindere: 2000-01
 Tabende finalist: 2002-03, 2005-06
 European Supercup
 Vindere: 2000-01
 Sølvvindere: 2001-02

Halinformation 
 Navn: – Pabellón Universitario de Navarra 
 By: – Pamplona
 Kapacitet: – 3,000 tilskuere
 Adresse: – Campus Arrosadía, s/n.

Eksterne henvisninger 
 Portland San Antonio Official Website 
 Documentacion Entrenadores de Balonmano  
 Revista digital de la Liga Asobal  

Håndboldklubber fra Spanien
Pamplona
Aromunsk (sprog)

Aromunsk også vlakkisk (aromunsk: limba armãneascã, armãneshce eller armãneashti) er et romansk sprog, der tales i det moderne Grækenland og Sydbalkan.

Aromunsk er nært beslægtet med rumænsk. Blandt forskellene er, at i aromunsk stammer mange låneord fra græsk, mens de i rumænsk stammer fra slaviske sprog og ungarsk.

Antalet af aromunsktalende er omstridt – ca. 200.000  – og det er kun anerkendt som officielt sprog i dele af Nordmakedonien.

Noter

Andet 
 Council of Macedon-armans
 Macedon-armans Association from France
 Consiliul A Tinirlor Armanj, webpage about Youth Aromanians and their projects
 Wikipedia på aromunsk

Østromanske sprog
Sprog i Grækenland
Sprog i Nordmakedonien
Barnes & Noble

Barnes & Noble, Inc. er den største detailvirksomhed, der sælger bøger i USA. Det primære salg sker via boghandlerkæden Barnes & Noble Booksellers med hovedkvarter på 5th Avenue i Manhattan. Derudover driver virksomheden også kæden B. Dalton Booksellers i storcentre.

Referencer 

Detailvirksomheder fra USA
Lau Larve

Lau Larve og Hans Venner er en bogserie, om en lille larve og hans venner, spøgelset Alfred og muldvarpen Mulle. Serien er skrevet af Kim Ursin og udgivet af DaMat i 2008. Lau Larve findes også som tegneserie på Laus websted og der er flere bøger på vej.

Lau Larve er ikke en tilfældig bogserie, for den henvender sig godt nok til børn, men teksten er omfattende og med billederne i farver.

Eksterne henvisninger
 Laus hjemmeside 

Børnebøger
Vindrose

Vindrose kan have flere betydninger.

 Vindrose (forlag) – et dansk forlag
 Vindrose (krøjevindfang) – et vindfang, der driver en krøjeanordning på en vindmølle. 
 Vindrose (vindmølle) - en mange bladet vindmølle.
 Vindrosen – et tidsskrift udgivet af Gyldendal i perioden 1954 – 1973.
 En vindrose er et diagram der viser vindforholdene på et sted, som regel i form af en kompascirkel med kiler ind mod midten der angiver vindens retning og hyppighed.
Karlovo

Karlovo er en by i det centrale Bulgarien, med et indbyggertal (pr. 2005) på cirka 28.000. Byen ligger i Plovdiv-provinsen, og er fødeby for den bulgarske folkehelt og revolutionær Vasil Levski.

Byer i Bulgarien
Velingrad

Velingrad er en by i det sydlige Bulgarien, med et indbyggertal (pr. 2005) på cirka 27.000. Byen ligger i Pazardsjik-provinsen, og er et populært kursted i Bulgarien.

Byer i Bulgarien
Uggerslev Mølle

Uggerslev Mølle er en vindmølle af typen "hollandsk kornmølle med jordomgang", opført i 1900, og beliggende ved landsbyen Uggerslev ved Otterup på Nordfyn. Den malede korn indtil 1967, hvor den blev taget ud af drift. Møllen er i privat eje, og familien har drevet møller her siden 1880.

Den nuværende mølle blev bygget på fundamentet efter en mølle som brændte under et tordenvejr i 1899, og er dermed en af Danmarks yngste møller. Møllen er omringet af jord, undermøllen er bygget af mursten mens overmøllen er ottekantet og bygget i træ med brædder på klink nederst og spåndækning øverst. Møllen har en løgformet hat, som er beklædt med pap. Møllen krøjer med vindrose og vingerne har manuelt betjente klapper, der svikkes fra jordomgangen.

Møllen der står der i dag giver et godt indtryk af hvorledes en mølle blev drevet omkring år 1900. Både møllerens bolig og staldbygningen er bevaret. Derimod er savværket, som var årsagen til at møllen blev i drift frem til 1967, nu revet ned. 

Uggerslev Mølle blev restaureret udvendig i 1999-2002, men der mangler en del af maskineriet for at den igen skal kunne male mel.

Kilder og eksterne henvisninger 
 Uggerslev Mølle i www.moellearkivet.dk

Hollandske vindmøller i Danmark
Bygninger, konstruktioner og anlæg i Nordfyns Kommune
Ritchey-Chrétien-teleskop

Ritchey-Chrétien-teleskopet er en variant af Cassegrain-teleskopet, hvor det primære spejl er en hyperbol og er lidt mere kraftigt figureret end Cassegrainens parabol. Teleskopet er opkaldt efter sine med-opfindere, den amerikanske astronom George Ritchey (1864-1945) og den franske optiker Henri Chrétien (1879-1956). Men man bør også nævne George H. Lutz, en amerikansk astronom og teleskopbygger i 1920'erne og 1930’erne, som var involveret med Ritchey i de tidlige stadier af designet og konstruktionen af Ritchey-Chrétien-teleskopet. 

Fordi Ritchey-Chrétien er korrigeret for koma samt for sfærisk aberration, kan det give relativt skarpe billeder i et større synsfelt end Cassegrain-teleskopet. God optisk ydeevne kombineret med et kort rør har medført, at dette design er valgt til mange af verdens største teleskoper, herunder Very Large Telescope og de to 10-meter teleskoper på Keck Observatory.

Reference

Eksterne henvisninger 

Teleskoptyper
Smederevo

Smederevo er en by i det nord-centrale Serbien, med et indbyggertal (pr. 2002) på cirka 78.000. Byen er hovedstad i Podunavlje-distriktet, og ligger ved bredden af Donau.

Byer i Serbien
Byer ved Donau
Pančevo

Pančevo er en by i det nord-centrale Serbien, med et indbyggertal (pr. 2002) på cirka 77.000. Byen er hovedstad i Syd-Banat-distriktet, og ligger ved bredden af floden Timiş.

Byer i Serbien

kk:Панчево (Кырджали облысы)
Kruševac

Kruševac er en by i det syd-centrale Serbien, med et indbyggertal (pr. 2002) på cirka 75.000. Byen er hovedstad i Rasina-distriktet og blev grundlagt i 1371.

Byer i Serbien
Altfraunhofen

Altfraunhofen er en kommune i Landkreis Landshut, i regierungsbezirk Niederbayern i den tyske delstat Bayern. Den er administrationsby for Verwaltungsgemeinschaft Altfraunhofen.

Geografi 
Altfraunhofen ligger i dalen til Kleinen Vils omkring 10 km syd for Landshut, 20 km øst for Moosburg, 15 km vest for Vilsbiburg og 12 km nord for Velden.

Nabokommuner 
Altfraunhofen grænser til kommunerne:
 Vilsheim
 Hohenpolding (Landkreis Erding)
 Baierbach
 Geisenhausen
 Kumhausen

Eksterne henvisninger
Čačak

Čačak er en by i det vest-centrale Serbien med et indbyggertal (pr. 2002) på 73.217; kommunen har 117.072 indbyggere. Byen er hovedstad i distriktet Moravica.

Byer i Serbien
Leskovac

Leskovac (kyrillisk Лесковац) er en by 280 km syd for Beograd i Serbien, beliggende ved floden Veternica, og havde i 2002 cirka 156.252 indbyggere. Byen er hovedstad i distriktet Jablanica og ligger ved foden af det 225 meter høje bjerg Hisar. Leskovac er omgivet af tre kunstige søer, Brestovačko, Barje som sørger for  vandforsyningen til byen.

Byen har med sine 13 tekstilfabrikker specialiseret sig indenfor tekstilindustrien, men har også kemi og levnesmiddelfabrikker. 

Selvom de de økonomiske statistiker i de sidste år ikke var positive, er Leskovac ved siden af Niš et af Sydserbiens økonomiske og kulturelle centre. Byen har mange gymnasier, handelshøjskole, tekstilhøjskole og et fakultet, som er en del af universitet i Niš.
Klimaet er moderat kontinentalt med milde vintre og moderat varme somre gennemsnitlige årstemperatur 11,3 °C og luftfugtigheden er 64% om sommeren, og 84% om vinteren. Den gennemsnitlige årlige nedbør er 600 mm pr kvadratmeter. 

Med de 144 landsbyer omkring byen har Leskovac Kommune ca. 162.000 indbyggere, og er dermed den kommune i Serbien som har det højeste antal af landsbyer. Befolkningstætheden er på 152 indbyggere per km², hvorved befolkningstilvæksten i de sidste år har været aftagende.

Transport 
Leskovac passeres af internationale tog der mod syd går videre til Niš Sofia, Thessaloniki, og Athen. Hovedvejen E 75 går forbi leskovac. Fra Leskovac går dere regionale veje til Pristina, Pirot og til Bulgarien. 
Afstanden fra Leskovac til Niš er 45 km, til Beograd 280 km, til Sofia 155 km, og til Skopje 160 km.

Historie 
De ældste fund som er fundet i byen og i dens omegn, stammer fra år 2.000 før Kristus.

Leskovac bliver første gang nævnt i et dokument fra det 14. århundrede som beretter om, at den serbiske konge Stefan II i det 12. århundrede fik regionen foræret af det Byzantinske Rige kejser.

En legende fra denne tid siger, at der i nærheden af byen ved bjerget Hisar var en sø, som efter at den var udtørret, blev bevokset af en plante med navnet Leska. Efter den fik byen for 600 år siden  navnet Leskovac. I den tid hvor det Osmanniske Rige herskede blev det navn ikke anvendt. Tyrkerne kaldte byen og bjerget Hisar, som betyder borg eller fæstning.

I det 19. århundrede var Leskovac Serbiens næststørste by efter Beograd.

Ekstern henvisning 
 Officiel hjemmeside (engelsk)

Byer i Serbien
Valjevo

Valjevo er en by i det vestlige Serbien, med et indbyggertal (pr. 2002) på cirka 62.000. Byen er hovedstad i distriktet Kolubara.

Byer i Serbien
Šabac

Šabac er en by i det nordvestlige Serbien, med et indbyggertal (pr. 2002) på cirka 55.000. Byen er hovedstad i distriktet Mačva, og ligger ved bredden af floden Sava.

Byer i Serbien
Anne Rosenkrantz (1619-1688)

Anne Rosenkrantz (10. juli 1619 på Halmstad Slot – 10. juli 1688 i København) var en dansk adelsdame og godsejer. 

Hun var datter af Holger Rosenkrantz "den rige" til Glimminge og Lene Mogensdatter Gyldenstierne. Hun tilhørte således den såkaldte Glimminge-linje af den store Rosenkrantz-slægt. Blandt hendes otte søskende var blandt andet Oluf baron Rosenkrantz. 

Anne Rosenkrantz blev 19. oktober 1645 i Odense gift med rigsråd Otte Krag til Voldbjerg, Egeskov m.m. Ved hans død 1666 blev hun besidder af godserne. 

Hun døde på sin 69 års fødselsdag i 1688. Begge ægtefællerne ligger begravet i Roskilde Domkirke.

Anne
Godsejere fra Danmark
Danskere i 1600-tallet
Vranje

Vranje er en by i det sydlige Serbien, med et indbyggertal (pr. 2002) på cirka 55.000. Byen er hovedstad i distriktet Pčinja, tæt ved grænsen til nabolandet Makedonien.

Byer i Serbien
Filipperbrevshymnen

Filipperbrevshymnen er en såkaldt Kristushymne fra Filipperbrevet  i Det Ny Testamente. Brevet er skrevet af Apostlen Paulus omkring år 60-62 e.kr., men hymnen antages at være ældre og ikke af Paulus, men fra den allertidligste kristendom.

Hymnens indhold 
Hymnen er en kristusfortolkning med en klassisk nytestamentlig kristologi, omhandlende teologiske emner som kenosisbegrebet, den subjektive forsoningslære, Kristi præeksistens, dobbelte natur og herliggørelse.
Salmens kristusfortolkning anvendes parænetisk, dvs med henblik på at anspore menigheden til efterfølgelse af Kristus. Dette fremgår af Pauli indledning til salmen der lyder: I skal have det sind over for hinanden, som var i Kristus Jesus

Første del (v.6-8) omhandler guddommens inkarnation og selvfornedrelse, og anden del (v.9-11) omhandler guddommens ophøjelse til verdenshersker.

Salmen i en gammel dansk oversættelse fra 1817:

v6 [Han], der han var i Guds Skikkelse,
holdt det ikke for et Rov
at være Gud lig;
v7 men han forringede sig selv,
idet han tog en Tjeners Skikkelse paa
og blev Mennesker lig;
v8 og da han var funden i Skikkelse som et Menneske,
fornedrede han sig selv,
saa han blev lydig indtil Døden,
ja Korsets Død.
v9 Derfor har og Gud høit ophøiet ham
og skjenket ham et Navn, som er over alt Navn,
v10 at i Jesu Navn
skal hvert Knæ bøie sig,
deres i Himmelen og paa Jorden og under Jorden,
v11 og hver Tunge skal bekjende,
at Jesus Christus er den Herre
til Gud Faders Ære.

Salmens struktur 
I de fleste bibeloversættelser herunder også den autoriserede danske inddeles hymnen i seks strofer à tre linjer, men den græske originaltekst kan også læses som fire strofer, hver med tre linjer.

Omtalen af Jesu korsdød (v.8) og omtalen af Gud Faders ære (v.11) kan være en tilføjelse af Paulus.

Henvisninger 

Det Nye Testamente
Jesus
Salmer
Apostlen Paulus
Novi Pazar

Novi Pazar er en by i det sydvestlige Serbien, med et indbyggertal (pr. 2002) på cirka 55.000. Byen ligger i distriktet Raška.

Kendte personer fra byen 
 Emina Jahović

Byer i Serbien
Sombor

Sombor er en by i det nordvestlige Serbien, med et indbyggertal (pr. 2002) på cirka 51.000. Byen er hovedstad i distriktet Vest-Bačka, og ligger tøæt ved grænsen til nabolandet Ungarn.

Byer i Serbien
David Lee Roth

David Lee Roth (født 10. oktober 1954 i Bloomington, Indiana) er en amerikansk heavy rocksanger. Han er især kendt som forsanger i rockbandet Van Halen, men har også haft en solokarriere ved siden af.

Roth fik stor succes med Van Halen, og var en dynamisk og karismatisk forsanger.
I 1985 da han stadig var medlem af bandet begyndte han på et solo-projekt samt et film-projekt.
Filmpropjektet blev ikke til noget, men solo-udspilet Crazy From The Heat, der bestod af 4 cover-numre blev en stor succes og da
der også var interne stridigheder i gruppen, forlod han den og danenede et fast band med Steve Vai på guitar, Billy Sheehan på bas samt Greg Bisonette på trommer.

I 2007 blev han igen medlem af Van Halen.

Diskografi 

Album med Van Halen
 Van Halen (1978)
 Van Halen II (1979)
 Women And Children First (1980)
 Fair Warning (1981)
 Diver Down (1982)
 1984 (1984)
 A Different Kind Of Truth (2012)
 Live At Tokyo Dome (2015)

Soloalbum

 Crazy from the Heat (1985)(EP)
 Eat Em And Smile (1986)
 Skyscraper (1988)
 A Lil' Ain't Enough (1991)
 Your Filthy Little Mouth (1994)
 The Best (1997)
 DLR Band (1999)
 Diamond Dave (2003)

Eksterne henvisninger 

 
 

Sangere fra USA
Kikinda

Kikinda er en by i det nordøstlige Serbien, med et indbyggertal (pr. 2002) på cirka 42.000. Byen er hovedstad i distriktet Nord-Banat, og ligger i den autonome provins Vojvodina.

Byer i Serbien
Požarevac

Požarevac () er en by i det østlige Serbien, med et indbyggertal (pr. 2002) på cirka 42.000. Byen er hovedstad i distriktet Braničevo, og er kendt som hjembyen for den tidligere serbiske præsident Slobodan Milosevic.

Byer i Serbien
Diane Keaton

Diane Keaton (født 5. januar 1946) er en amerikansk skuespiller og filminstruktør.

Diane Hall blev født i Los Angeles. Hun er især kendt for sine kollaborationer med Woody Allen.

Udvalgt filmografi 
 The Godfather (1972)
 Sleeper (1973)
 "The Godfather Part II" (1974)
 Annie Hall (1977, Oscar for bedste kvindelige hovedrolle)
 Manhattan (1979)
 Reds (1982)
 The Little Drummer Girl (1984, efter en John le Carré-roman)
 Heaven (1987, filminstruktør)
 Marvin's Room (1996)
 Hanging Up (2000)
 Something's Gotta Give (2003)
 Poms - Dans for livet (2019)

Eksterne henvisninger 

 

Personer fra Los Angeles 
Skuespillere fra USA
Oscar for bedste kvindelige hovedrolle
Emmanuelle Seigner

Emmanuelle Seigner (født 22. juni 1966) er en fransk skuespiller, fotomodel, og sangerinde.

Hun er gift med Roman Polanski. De har to børn, Morgane og Elvis.

Udvalgt filmografi 
 Frantic (1988)
 Bitter Moon (1992)
 The Ninth Gate (1999)
 La Vie en rose (2007)
 Le Scaphandre et le Papillon (2007)
 Giallo (2008)
 Selv i de bedste hjem (2012)

Eksterne henvisninger 

 
 

Skuespillere fra Frankrig
Sangere fra Frankrig
Fotomodeller fra Frankrig